cyanic-selkie/wikianc huggingface dataset:
Dora Gordine
Elukäik
Dora Gordine oli isa Morduch (Mark) ja ema Esther Gordini (neiupõlvenimi Schepschelevitch) neljast lapsest noorim. Pere kolis Tallinna linnaarhiivi andmetel Kuramaalt Liepājast Tallinna 1912. aastal. Pere tuli arvatavasti hästi toime, sest asus elama samal aastal valminud arhitekt Karl Burmani juugendlikus stiilis elamusse aadressil Tatari 21B. Hiljem kolis pere elama kesklinna Narva maanteele. Tema vend Nikolai ja õde Anna surid 1941. aastal Tallinnas Saksa vägede rünnakus. Vend Leopold suutis põgeneda ning elas oma surmani Londonis.
Olnud juba 1917. aastal debüteerinud kohe tööga Eesti Kunstiseltsi korraldatud näitusel ning osalenud kunstiühingu Ars näitustel 1920. ja 1921. aastal, suundus ta Pariisi muusikat ja kunsti õppima. Seal elades käis ta tihedamalt läbi prantsuse skulptori ja maalri Aristide Maillol'ga. Vilkalt kunstielus kaasa lööjana arendas ta välja oma nägemuse skulptuurist. Karjääri alustas ta 1925. aastal, kui töötas maalrina Suurbritannia paviljonis dekoratiivsete kunstide maailmanäitusel. Tema esimene isikunäitus avati 1928. aastal. Selle järel jõudis ta mainekate briti kunstnike sõpruskonda. Tema lähisõprade huulusid näiteks Walesi maalikunstnik Augustus John ja Ameerika päritolu briti skulptor Jacob Epsteini.
1936. aastal abiellus ta iiri aristokraadi ja endise diplomaadi Richard Gilbert Hare'iga (1907–1966) ning nad kolisid elama Londonisse juugendstiilis majja Dorich House'i, mille interjööri ta ümber kujundama hakkas. Järgnesid aastad täis loomet, näitusi ja reise eksootilistesse riikidesse, kust ta sai rohkelt inspiratsiooni tuntuks saanud rassitunnustega peade loomiseks ). Pärast abikaasa ootamatut surma 1966. aastal jäi Gordine Dorich House'i üksi elama, sest neil ei olnud lapsi. Ta lõpetas karjääri 1970. aastatel. Selle järel keskendus ta peamiselt oma aiaga tegelemisele, huvitudes eriliselt taimedest, millel on raviomadusi.
1991. aasta detsembris Dora Gordine suri. Oma elukoha, arhitektuuri poolest märkimisväärse hoone koos selle laiahaardelise eraarhiiviga pärandas ta Kingstoni Ülikoolile. Tänu ülikoolile pärandatud arvestatavale rahasummale hakati hoonet renoveerima ja avati see 2003. aastal Dora Gordine'i ja Richard Hare'i stuudio-kodumuuseumina.
Sanglepa tänav
Sanglepa tänav on tänav Tallinnas Pirita linnaosas Maarjamäe asumis.
Sanglepa tänav sai nime 20. novembril 1951.
Paul Laan
Paul Laan (Paul Kirschmann; sündinud 28. augustil 1928 Narvas) on eesti filoloog ja luuletaja.
Elulugu
Paul Laan sündis Narvas tolliametniku perekonnas. Elas Paldiskis 1930–1939 ja Haapsalus 1939–1944. Aastatel 1942–1944 õppis Laan Haapsalus tänases Läänemaa Ühisgümnaasiumis. 1944. aastal põgenes Rootsi.
Haridus
Alates 1946. aastast elab Stockholmis, kus lõpetas 1948 eesti gümnaasiumi ning õppis 1950–1955 Stockholmi Ülikoolis rootsi kirjandust, üldist kirjanduslugu, saksa keelt ja soome-ugri keeli ning täiendas end eesti keele alal Uppsala Ülikoolis 1972. aastal. 1956. aastal lõpetas raamatukogunduskursused Rootsi kuningliku raamatukogu juures. 1966. aastal sai filosoofia litsentsiaadi kraadi rootsikeelse väitekirjaga "Allakäigumotiiv Bertil Malmbergi luuletuskogus "Värsid piiril" (1963)".
Töö
Aastatel 1961–1979 töötas pangaametniku, raamatukoguhoidjana, õpetajana keskkoolides, sh Stockholmi eesti gümnaasiumis. 1974–1978 eesti keele õpetaja Uppsala Ülikoolis, alates 1970. aastast Rootsis tegutseva eesti keele ja kirjanduse instituudi teadussekretär, 1971 eesti keele lektor ja eesti keele instituudi juhatuse esimees aastast 1985. 1970. aastast oli ta Stockholmi Ülikooli soome keele kateedri eesti osakonna juhataja.
Ta on olnud Välismaise Eesti Kirjanike Liidu (mis liitus Eesti Kirjanike Liiduga) liige, ning on Eesti Teadusliku Seltsi Rootsis liige, Eesti Teaduse Instituudi liige. Johannes Aaviku Seltsi auliige.
1959–1965 oli ajakirja Mana toimetuse sekretär. Toimetanud peamiselt filoloogiateemalisi raamatuid.
Loometegevus
Avaldanud luuletusi, artikleid ja arvustusi Manas, Teatajas, Rootsi Eesti Päevalehes jm.
Muu kultuurilooline tegevus
Oli 1980. ja 1990. aastail Johannes Aaviku ning Marie Underi ja Artur Adsoni eraarhiivide hoidja Stockholmi Ülikooli juures, kuni andis need arhiivid 1996 üle Eesti Kirjandusmuuseumile Tartus. Oli Underi-Adsoni Fondi looja ja kauaaegne esimees, kes algatas ja aitas korraldada Marie Underi ja tema perekonna ümbermatmise Stockholmi Metsakalmistult Tallinna Rahumäele 2016. aasta juunis.
Johan Månsson (Natt och Dag)
Johan Månsson (u 1470 – 1520) oli Natt och Dagi ("Päeva ja öö") aadlisuguvõssa kuuluv Rootsi riigitegelane, rüütel ja riiginõukogu liige, Göksholmi ja Brokindi maaisand, kes tapeti Stockholmi veresaunas.
Månsson oli Måns Bengtssoni (Natt och Dagi suguvõsast) ja Ermegard Fickesdotter Bülowi poeg. Sturede toetajana määrati Johan Månsson 1501. aastal kuninga salanõukokku ja 1510. aastal kuberneriks Kalmari kindlusse, mida ta kaitses taanlaste eest. Teine abielu oli tal Anna Eriksdotteriga (Bielke suguvõsast), 1514. aastal sündis nende poeg Måns Johansson.
Bernhard I (Braunschweig-Lüneburg)
Bernhard (1358. ja 1364. aasta vahel – 11. juuni 1434 Celle) oli Braunschweig-Lüneburgi hertsog, kes valitses mitut Braunschweig-Lüneburgi vürstkonda. Seda Welfide dünastia hertsogit peetakse Lüneburgi teise liini esimeseks liikmeks.
Perekond
Bernhard abiellus aastal 1386 Saksimaa kuurvürsti Wenzel I tütre Margaretega. Neil oli kolm last
Lüganuse pastoraat
Lüganuse pastoraat oli pastoraat Virumaal Lüganuse kihelkonnas, tänapäevase haldusjaotuse järgi Ida-Viru maakonnas Lüganuse vallas Lüganuse alevikus.
Pastoraadi mitmed säilinud ehitised (peahoone, kaev, abihoone, ait, kelder) on tunnistatud riiklikuks kultuurimälestiseks.
Eesti Kirjandusmuuseumi folkloristika osakond
Eesti Kirjandusmuuseumi folkloristika osakond on Eesti Kirjandusmuuseumi struktuuriüksus.
Folkloristika osakond alustas rahvaluule alusuuringute ja publitseerimiskeskusena tööd 1947. aastal. Algselt kuulus see Eesti Keele ja Kirjanduse Instituudi alluvusse, kuid alates 2000. aastast on see Eesti Kirjandusmuuseumi koosseisus.
Osakonna eesmärk on eesti folkloori ja folkloristika tutvustamine kodumaal ja ka rahvusvaheliselt. Sellest tulenevalt tegeletakse mitmesuguste rahvaluuleliikide ja -žanride uurimisega. Näiteks uuritakse rahvajutte ja rahvausundit, kujundkõne. Samuti analüüsitakse folkloori väljendusviise ja kontekste uues meedias, huumori olemust ja toimet kultuuris ning rahvapäraseid teadmisi astronoomiast, botaanikast ja meditsiinist. Eesti arhiivides leiduvate materjalide põhjal on koostatud rahvajuttude, lühivormide, uskumusteadete ja ajaloolise traditsiooni andmebaasid. Nendest leiduva abil saab avardada oma käsitlusi folkloorist ja võrrelda nüüdisaegset folkloori varasemaga.
Folkloristikaosakond tegeleb ka toimetamise ja publitseerimisega. Näiteks antakse välja kahte erialaajakirja Folklore. Electronic Journal of Folklore ja Mäetagused; rahvausundile pühendatud aastaraamatut Sator; rahvaluule lühivormiuurimuste väljaannet Reetor; artiklikogumike sarja Tänapäeva folkloorist jt. trükiseid ning e-väljaandeid. Lisaks korraldatakse ka seminare ja konverentse.
Kliid
pisi|Nisukliid Kliid on teravilja püülijahuks jahvatamisel eraldatud seemnekestad koos taimekoe- ja iduosadega.
Täisterajahu valmistamisel jäetakse jahusse kliid alles, kuna neil on suur toiteväärtus. Kliides leidub rohkelt B-vitamiine ja mineraalsooli. Seepärast on neid hakatud hindama toiduainena, ehkki kliid halvendavad jahu küpsetusomadusi. Eesti poodides on müügil näiteks nisu-, kaera- ja rukkikliid, mujal maailmas on levinud ka maisi- ja riisikliid.
Carl August Mayer
Carl August Mayer (28. detsember 1789 Tallinn – 16. november 1871) oli Eesti ettevõtja ja Tallinna raehärra.
Carl August Mayeri vanemad olid Osnabrückist pärit Tallinna bürgermeister, Tallinna Suurgildi oldermann Ernst August Mayer (1753–1818) ja Tallinnast pärit Dorothea Helene Nyberg. Carl August Mayer õppis Tallinna kubermangugümnaasiumis.
1819. aastast oli ta Tallinna linnakodanik, aastatel 1831–1860 oli ta Tallinna raehärra ja 1860–1864 Tallinna bürgermeister.
Carl August Mayer oli ka Hollandi konsul ja Taani asekonsul Tallinnas. Kui Tallinna kindlus 1857. aastal maakindluste nimestikust kustutati ja maapoolsed muldkindlustused anti 1858. aastal üle Eestimaa tsiviilkuberneri alluvusse, rajati 1860.–1862. aastatel bürgermeister Carl August Mayeri algatusel Ingeri ja Rootsi bastionidele Inglise stiilis avalikud pargid. Carl August Mayer juhtis 1860–1864 Tallinna „Komisjoni linna promenaadide täisistutamiseks ja kaunistamiseks“.
Carl August Mayer oli abielus Caroline von Eckermanniga ning neil oli kaks poega: Eduard Friedrich Woldemar Mayer (1829–1883) ja Günther Thure Wilhelm Mayer (1831–1891).
Tema järgi on nimetatud Mayeri trepp Tallinnas Harjumäel.
Must norra põdrakoer
Must norra põdrakoer on Norrast pärinev koeratõug.
Tõustandardis on koera käitumise/iseloomu kohta kirjas: "Kartmatu, energiline ja vapper."
Tallinna Käsipalliakadeemia
Tallinna Käsipalliakadeemia on 2019. aastal asutatud käsipalli klubi, mis tegutseb Tallinnas.
Klubi pakub käsipalliharidust poistele ning tüdrukutele 1. klassist kuni 12. klassini (7. eluaastast kuni 19. eluaastani).
Klubi toimingud
Läbi mõtestatud treeningtegevuse lastega, tugeva üldfüüsilise põhja ja õppimise õpitakse selgeks tippkäsipalli jaoks vajaliku tehnilise pagasi, et tahtmise korral jõuda profimängijaks. Klubi pakub võimalust klubi liikmetel osaleda mitmetel koolitustel ja programmides, läbi mille on võimalik omandada väärtuslike teadmisi ja oskusi. Võimaldatakse treeneritele võimalused erialastel koolitustel osalemiseks ja tagame treenerite kutsetasemele vastavuse. Tallinna Käsipalliakadeemia teeb koostööd teiste rahvusvaheliste akadeemiatega, kuhu saadavad klubi kasvandikke õppima. Koostöös Eesti Käsipalliliiduga pakub klubi võimalust klubi kasvandikel osaleda käsipallikohtunike ja -treenerite koolitustel, mis võimaldab omandada käsipallikohtuniku või -treeneri litsentsi.
Josh Flitter
Josh (õieti Joshua Alexander) Flitter (sündinud 25. augustil 1994) on Ameerika Ühendriikide näitleja.
Kultuurkoondis
pisi|Kirjastuse embleem 1939. aastal ilmunud Richard Roht'i romaanist "Kuldsed päevad" Kirjastus-osaühing "Kultuurkoondis" oli 1937–1940 Tallinnas tegutsenud kirjastus.
Kirjastuse asutasid 1937. aasta sügisel: A. Jürima; A. Keller; P. Kogerman; V. Päts; A. Siirak; J. Vasar; H. Visnapuu; A. Adson; J. Junkur; A. Meriks; O. Kurvits J. Nihtig; P. Viilup; G. Ney.
Matagorda maakond
Matagorda maakond (Matagorda County) on maakond Ameerika Ühendriikides Texase osariigis.
Maakonna halduskeskus on Bay City.
Maakond moodustati 1836. aastal.
Kosjad
Kosjad olid nõusoleku saamine abieluks neiult ja neiu vanemailt.
Eesti pärimuslikele kosjadele eelnes tavapäraselt kuulamine. Kuulamas käis nn. kuulueit, vanem naine, kes oli isamehe naine või peiu ema, kaasas pudel viina. Nõusoleku märgiks seoti tühja pudeli külge vöö või kindad.
Järgnesid kosjad, nn. suured viinad. Kosjas käidi üldiselt sügisel või sügistalvel, sest kevadel polnud aega ega ka raha pikkade pulmade pidamiseks. Kosjade ja pulmade vahe oli umbes 2-3 kuud.
Kosja mindi pimedas, noore kuuga, enamasti neljapäeva (ka teisipäeva ja laupäeva) õhtul, kohati mindi uuemal ajal kosja reede õhtul (ja laupäeva hommikul kirikusse üleslugema ehk üleskirjutama). Vanemal ajal mindi kosja ratsa, hiljem saani või vankriga, üldiselt täkkhobusega pidulikus rakmes (kellad, kuljused). Kosja läksid peigmees isamehega, kes pidi olema abielus. Kosjajutu eest hoolitses isamees, peiu vaikis. Kosimisjutt oli mõistukõneline, sooviti osta mullikat või muud looma. Vahel toodi sellepeale näha ka ebamõrsjaid. .
Kaasas oli kihlaraha, mis anti hõbemüntides, mitte paberrahas. Lisaks olid kaasas kihlad, kosjaviin (varasemal ajal õlu v. mõdu), mis pidi olema punane ja kosjakakk. Kui kõik olid kosjaviina rüübanud ja kosjakakku maitsnud, olid kosjad vastu võetud. Vahetati kingitusi, peiu andis üle kihlaraha. Kosilastele pakuti süüa (kindlasti keedetud mune), kosilased lahkusid tavaliselt alles hommikul. .
Kihlade vastuvõtmine tähendas abielu eellepingu kinnitamist. Kihlad tuli tagastada, kui mõrsja hiljem abielust keeldus. Peiu keeldumisel jäid need mõrsjale. 20. sajandil on kihladest jäänud ainult kihlasõrmuse kinkimise komme.
Pihkva alamlade
Pihkva alamlade on lokaalne kronostratigraafiline üksus, Pļaviņase lademe keskmine alamlade. Litostratigraafiliselt vastab sellele Pskovi kihistu. Nii alamlade kui ka kihistu on nime saanud Pihkva linna järgi.
Eestis on alamlade 7–13 meetri paksune. Selle kivimid paljanduvad Karisöödil, Rõuges Ööbikuorus, Loosi ja Vastseliina ümbruskonnas, Pärlijõe kallastel Saarlase veski juures. Alamlademe kivimite paksus kasvab ida suunas piikudes, nii on selle kivimite paksus Irboska juures 17 meetrit.
Alamlademe moodustab põhiliselt hall, alumises osas ka purpurne lubjakivi, lääneosas esineb ka dolomiiti. Alamlademe kivimid sarnanevad väga Chudovo alamlademe kivimitega, ent neis esinevad fossiilid võimaldavad neil selgelt vahet teha. Sagedasemad fossiilid on brahhiopoodid Anatrypa micans (Buch), Atrypa velikaya Nal., Ladogia meyendorfii (Vern.), Ripidiorhynchus pskovensis (Nal.).
Sünnitoetaja
Sünnitoetaja ehk doula (kreeka doula 'ümmardaja, toetaja' (s.o naine, kes teenib teist naist)) on treenitud isik, kes pakub psühholoogilist ja emotsionaalset tuge teisele naisele ta raseduse ja sünnituse, aga ka sünnitusjärgsel ajal.
Stockholmi veresaun
thumb|300px|Stockholmi veresaun Stockholmi veresaun (rootsi keeles Stockholms blodbad, taani keeles Det Stockholmske Blodbad) oli Taani kuninga Christian II vägede eduka sissetungi mõjul alanud sündmusteahel, mis toimus 7.–9. novembril 1520, kulmineerudes 8. novembril, mil 80–90 inimest – peamiselt Sturesid toetanud aadlikud ja vaimulikud – hukati, ehkki kuningas Christian oli lubanud üldist amnestiat.
Tarja tänav
Tarja tänav on tänav Tallinnas Pirita linnaosas Maarjamäe asumis.
Tarja tänav sai nime 20. detsembril 1996. Tänav on saanud nime puu osa tarja järgi. Tari on kobara liike.
Strobl
Strobl (või Strobl am Wolfgangsee) on vald (Gemeinde) Salzburg-Umgebungi ringkonnas (Flachgaus) Austria Salzburgi liidumaa kirdeosas, kohe Ülem-Austria piiril. Vallaosad on Aigen, Gschwendt, Strobl ja Weißenbach.
Geograafia
Vald asub Wolfgangsee järve idaküljel Salzkammerguti puhkepiirkonnas, Sankt Gilgeni ning Ülem-Austria St. Wolfgangi ja Bad Ischli omavalitsuste lähedal. Nii peamine maantee (nr 158) Salzburgist ja St. Gilgenist Bad Ischli kui ka maantee St. Wolfgangi kulgevad Strobli serval, seega puudub läbiv liiklus. Järve ümbruses on mitu küla, neist peamised on St. Wolfgang im Salzkammergut ja St. Gilgen Wolfgangsee teises otsas, lisaks Weissenbach bei Strobli asundus.
thumb|left|Järveäärne
Järvel tegutseb väike aurik. Samuti on Stroblis Viini Ülikooli Bundesinstitut für Erwachsenenbildung, täiskasvanute koolitusasutus, ning korraldatakse sageli akadeemilisi konverentse või rahvusvaheliste ja Euroopa-uuringute suvekooli. Teine kuulus sündmus on iga-aastane järve ääres toimuv lauluvõistlus "Voice of Strobl". Järvekaldal on promenaad, kus saab näha Toni Schneider-Manzelli, Ilse Sprohari ja Eva Mazzucco skulptuuri.
Kuulus St. Wolfgangi linn asub matkamise kaugusel ning tavalised ekskursioonid Stroblist hõlmavad Postalmi platood ja Schafbergi (1783 m), kuhu saab tõusta Schafbergbahni hammasraudteed pidi, samuti Bad Ischli, kus Austria keiser Franz Joseph I sageli suvesid veetis. Laimeri perekonna rahvamuusikud on kohalik vaatamisväärsus. Piirkond on suviti populaarne matkajate ja veespordiharrastajate seas ning talviti suusatamiseks; seda teenindavad hästi pansionid ja hotellid. Endine Salzkammergut-Lokalbahn kitsarööpmeline raudtee Salzburgi lõpetas tegevuse 1957. aastal.
Ajalugu
Nimi Strobl tähendas algselt "karvane" või "kortsus"; nimi pärineb 14. sajandist, kui Wolfgangsee oli tuntud kui Abersee ja keegi Friedrich Stroblo esines Seege (kalatiigi või paisu) omanikuna. Wolf Strobl võttis 1553. aasta paiku Laimeri perekonnalt üle vara, mis sai tuntuks kui Am Schober, võõrastemaja, mis oli hiljem aluseks asula ametlikule esmamainimisele 1593. aastal seoses Hanns III Strobliga, kes oli 1587. aastal kohalik ametnik ja kõrtsmik. Hiljem abiellus Joseph Sigmund Berchtold und Sonnenburg Strobli perekonda ja sai vara omanikuks. Sellegipoolest oli nimi Strobl kindlalt kinnistunud Am Schober kõrtsi ümbrusele. Esimest rada idast linna sisenemisel nimetatakse siiani Schoberwegiks.
1800. aasta paiku rajati postiliinide laienemisega Thurn und Taxise postiliini jaamana Platzlhofi võõrastemaja. Maalilise asendi tõttu õitses küla aastatel 1877–1890 turismikaubanduse levimisega Bad Ischlist. Kirjanik Hugo von Hofmannsthal veetis puhkust Stroblis ja 1900. aasta paiku sai sellest parun Gecmen-Waldecki elukoht, kelle perekonnatööstused lõid tohutut rikkust ja toetasid luksuslikku elukohta Hietzingis (Viin), samuti tohutut kinnisvara Böömimaal. Ka sel perioodil korraldas Strobl Bad Ischlis regulaarselt aristokraatia ja kõrgkodanluse suvitusüritusi. Pärast Teist maailmasõda muudeti osa pärandist Kurhotel Schloss Strobliks.
Pärast Esimest maailmasõda sai Stroblist selliste filmistaaride nagu Emil Janningsi ja Theo Lingeni populaarne suvekuurort. Maria Vasiltšikova on maininud oma memuaarides "Berliini päevikud" peatumist Stroblis oma lennu ajal pärast 20. juuli vandenõu Adolf Hitleri vastu.
Teise maailmasõja viimastel päevadel interneeriti Belgia kuningas Léopold III ja printsess Lilian Stroblisse, keda valvas Relva-SS üksus. Kohe pärast seda, kui kuningas USA armee poolt vabastati, saabusid Stroblisse tema vend prints Karel ja Belgia peaminister Achille Van Acker, et astuda kuningale vastu väidetega tema koostöö kohta natsi-okupatsiooni varasematel etappidel; "Kuningliku küsimusena" tuntud kuum vaidlus, mis domineeris Belgia poliitikas 1950. aastateni, võib seega öelda sai alguse Austriast. Linn oli pärast sõda Liitlasvägede okupeeritud Austrias Ameerika tsoonis, kus Viini pankuriperekonna Deutschi villas (võõrandatud natside poolt 1938. poolt) tegutses ohvitseride klubi. Stroblis asus ümberasustatud isikute laager. 2008. aastal esitas villas asuv kultuurikeskus ajaloolise näituse kohalikust vastupanust natsidele.
Püha Sigismundi kihelkonnakirik
thumb|Püha Sigismundi kihelkonnakirik
Stroblis on ligitõmbav Püha Sigismundi kirik, kuhu on maetud vürst Tassilo Fürstenbergist.
1758. aastal tellis peapiiskop Sigismund III (Christoph von Schrattenbach) Kitzbüheli ehitusmeistrilt Kassian Singerilt külla kiriku ehitamise. Singer suri enne projekti valmimist, mis anti Palier Andrä Huberile Sankt Gilgenist. Kirik pühitseti 3. mail 1761 peapiiskopi kaitsepühakule.
Hoone algne hilisbarokkilme on säilinud praktiliselt põlises seisukorras. Johann Benedikt Werkstätteri kõrgaltari maal kujutab Püha Sigmundit koos Püha Kolmainsusega. Samuti on seal Sebastian Eberli tehtud püha Christopheri ja püha Josephi kujud. Kõrgaltari ja tabernaakli valmistas Lorenz Hörmbler. Vasakpoolsel külgaltaril on kujutatud hea nõuandja Jumalaema ja parempoolsel on Peter Anton Lorenzoni maalitud püha Francis de Sales.
Uus orel, mille ehitas Orgelbau Felsberg, pühitseti sisse 2003. aastal.
Karkuse mõis
Karkuse mõis (saksa keeles Karkus) oli rüütlimõis Ambla kihelkonnas Järvamaal. Nüüdisajal jääb mõis Lääne-Viru maakonda Tapa valda.
Omanikud
Karkuse mõis kuulus algselt Järvajõe mõisa juurde, 1637. aastal eraldati mõis aga Järvajõe mõisast. Eraldamise ajal kuulus mõis Poortenite perekonnale, 1650. aastal said Karkuse mõisa omanikeks Mohrenschildtid.
1765. aastal läks mõis von Fockide perekonna valdusse, olles ühtlasi ka Tapa mõisa karjamõis. Von Fockide valdusse jäi mõis kuni võõrandamiseni, Karkuse mõisa viimaseks omanikuks jäi Axel Magnus Ludwig Eduard von Fock.
Mõisahooned
Mõisa peahoone on täielikult hävinenud, säilinud on üksnes mõisa kuivati, mis on samuti lagunemisjärgus. Osaliselt varemetes on ka muud kõrvalhooned.
Secession
Secession (saksa keeles varem Secessionsgebäude, baieri keeles Weana Secessionsgebaide, eesti keele otsetõlkes Setsessioonihoone) on 19. sajandi lõppedes la belle époque ' i ideedest valminud näitusehall, mis asub nüüdse Austria pealinnas Viinis. Innere Stadti piiril Wiedeni ja Mariahilfi linnaringkondade alguses paiknev juugendstiilis ehitis on arhitektuurne austusavaldus Viini Setsessioonile. Rühmitus liitis austria mässulisi graafilisi kunstnikke, maalijaid, skulptoreid ja arhitekte (kellehulgas olid Josef Hoffman, Koloman Moser, Otto Wagner ja Gustav Klimt). Nad hakkasid eralduma kauakestnud kujutava kunsti institutsioonist.
Õitsengut väljendava ehitise tähelepanuväärsuse tõttu on see kujutatud Austria eurosentide tagakülgedel vääringuga €0,50.
Kirjeldus
pisi|vasakul|Kuppel ja peafassaad Hoone ehitamist finantseeris Austria-Ungari terasetööstur Karl Wittgenstein, kes oli päritolult sakslane. Kuldsed dekoorid moodustavad katusel kupli ja seintel kaunistusi. Peaukse kohal on kujutatud reljeefselt kolme gorgot ehk vanakreeka mütoloogia koletistütreid Euryalet, Medusat ja Sthennot. Peasissekäigu kohal on kaherealine kiri, mis eesti keelde tõlgitult tähendab: “Igale ajastule oma kunst. Igale kunstile oma vabadus”.
Ver Sacrum (ladina keele otsetõlkes 'Püha Kevad') vasemal peafassaadi seinal märgib rühmituse ajakirja, mida trükiti vaid aastail 1898–1903.
Mihkli pastoraat
Mihkli pastoraat oli pastoraat Läänemaal Mihkli kihelkonnas, tänapäevase haldusjaotuse järgi Lääne maakonnas Lääneranna vallas Mihkli külas.
Secession
Kirjeldus
Külgedel on märgatavad öökullide ja taimestike sümmeetrilised motiivid, kuplil on kujutatud puulehti.
Mihkli pastoraat
Pastoraadi mitmed ehitised (peahoone, tall-tõllakuur, kelder, park, pargi vaas) on tunnistatud riiklikuks kultuurimälestiseks.
Secession
Kirjeldus
Keldrikorrusel on alaliselt nähtav Klimti friis “Beethoven Frieze”.
Kasutus
Setsessiooni rühmituse hoone on tänapäeval kunstnike juhitav nn kunsthalle, mis rahvusvaheliselt keskendub kaasaegsele kunstile.
Ümbruskond
Ehitis toetub 8-meetrilistele betoonsammastele, mis ulatuvad keldrikorruse kaudu alla Viini jõeni. Steggasse tänavast alates voolab see pikalt maa-aluses kollektoris, mis hoone esiselt kulgeb kaarjalt edasi Stadtparki poolitavasse Wientali kanalisse.
Ümbruskonnas asuvad vahetult MuseumsQuartier, Maria-Theresien-Platz, Wiener Staatsoper, Karlskirche ja Naschmarkt.
Diferentsihüpotees
Diferentsihüpotees on õiguslik vahend, millega tehakse kindlaks teo tagajärjel tekkinud kahju suurus. Võlaõiguslikus mõttes on diferentsihüpotees kahe olukorra varaline vahe. Diferentsihüpoteesi põhielemendid on reaalne olukord ning hüpoteetiline olukord.
Õigus hüvitatavale kahjule
Kui isikule on tekitatud õigusvastaselt kahju, siis on tal õigus selle hüvitamisele. Hüvitatava kahju hindamisel lähtutakse diferentsihüpoteesist. Samuti saab nõuda kahju hüvitamist enne kahju tekkimist, kui on teada, et kahju võib tekkida suure tõenäosusega, näiteks ravikulude või asja korda tegemise kulude korral.
Õigus tekitatud kahju hüvitamisele tuleneb Eesti Vabariigi põhiseaduse paragrahvist 25.
Varalise kahju suuruse kindlakstegemine
Kahju hüvitamise nõude korral hinnatakse, kas diferentsihüpoteesi järgi saab nõutavat kahju põhimõtteliselt hüvitada. Seejärel tehakse kindlaks, kas rikkumise korral on kahju teke ettenähtav ja kas kahju on hüvitatav tulenevalt lepingu sisust.
Varalise kahju kindlakstegemise eesmärgiks on asetada isik olukorda, milles ta oleks olnud, kui talle poleks kahju tekitatud. Hüvitada võidakse nii varalist kui ka mittevaralist kahju. Varalise kahju alla kuulub nii saamata jäänud tulu kui ka otsene varaline kahju. Kahjuhüvitise suuruse kindlakstegemisel on vajalik leida reaalse ja hüpoteetilise olukorra varaline vahe.
Samuti tuleb silmas pidada, et hüvitada saab üksnes kahju, kui kahju tekkimise ning lepingu rikkumise vahel esineb põhjuslik seos ning täidetud on ka võlaõigusseaduse paragrahvi 127 lõigetes 2, 3 ning 5 sätestatud täiendusi.
Diferentsihüpoteesist lähtudes tuleb hüvitatavast kahjust maha arvata igasugune kasu, mida kahjuhüvitist saav isik sai kahju tekkimise tõttu. Maha arvatavaks kasuks võib olla näiteks ajavahemik, mille võrra sai lepingupool elamut kasutada, ning selle jaoks arvutatakse välja selle hind. Kasu mahaarvamine on oluline, et kannatanu ei rikastuks kahjuhüvitise saamise tagajärjel. Samuti tuleb diferentsihüpoteesis käsitleda saamata jäänud tulu ehk summat, mida oleks õigusrikkumiseta tõenäoliselt saadud.
Metallicity
Metallicity on Eesti rockansambel, mis alustas tegevust 2019. aastal.
Looming
7. augustil 2020 valmis Deniss Burašnikov lavastatud muusikavideo singlile "Gewaltwerk".
26. augustil 2020 järgnes nelja looga "Metallicity" EP.
8. märtsil 2021 avaldati lugu "Cyberfunk", mis on pühendunud tänapäevasele naiste seksualiseerimisele ühiskonnas, eriti sotsiaalmeedias ja reklaamikampaaniates. Kuna antud olukord on rohkem märgatav internetis, siis otsustati lugu luua dark electro stiilis. Antud loo salvestamisel ei kasutanud ühtegi elavat pilli. Samas on see ansambli lugudest kõige "tantsitavam".
Deniss 'Bowrush' Burašnikov (Asankheya, Metallicity, ex-Emphasis) avaldas 10. novembril oma esimese loo "Unstar" lühialbumist "Wings of Swallows". Loo lindistamisest võttis osa Dmitry Kim (ex-Jinjer), kes salvestas trumme ning tegi ka mix&masteri.
2.veebruaril 2023 avaldas Metallicity uue singli. "Uncarbonized" on lugu sellest kuidas inimene kaotab ennast ning muutub tasapisi masinaks. Uus eksperiment saundiga.
Muud faktid
Deniss "Bowrush" Burašnikov kutsuti lauljaks progressiivse metali bändi Emphasis minialbumile “Spiral of Time”, mis koosneb kosmoseesteetikast inspireeritud kuuest loost.
Chudovo alamlade
pisi|[[Tšudovo lähistel paljanduvad Tšudovo alamlademe kivimid]] Chudovo alamlade on lokaalne kronostratigraafiline üksus, Pļaviņase lademe ülemine alamlade. Litostratigraafiliselt vastab sellele Chudovo kihistu. Nii alamlade kui ka kihistu on nime saanud Tšudovo linna järgi.
Eestis on alamlade 13 meetri paksune. Selle kivimid Eestis ei paljandu. Avandumisala on Riia–Pihkva maantee ümbruskonnas. Selle alumist piiri märgib kohati püriidikiht.
Vīboti
Vīboti on küla (mazciems) Lätis Madona piirkonnas Cesvaine vallas.
Vīboti asub valla keskosas. Seal asub Vizbuļi bussipeatus. Aastail 2009–2021 kuulus küla Cesvaine piirkonda.
Aastal 2007 oli külas 29 elanikku.
Valimisringkond nr 3
pisi|Valimisringkond nr 3 Valimisringkond nr 3 on Riigikogu valimiste ringkond, mis hõlmab Tallinna Mustamäe ja Nõmme linnaosa.
1995. aasta Riigikogu valimised
Ringkonnas oli saadaval 8 mandaati.
1999. aasta Riigikogu valimised
Ringkonnas oli saadaval 7+1 mandaati.
2007. aasta Riigikogu valimised
Ringkonnas oli saadaval 8 mandaati.
2011. aasta Riigikogu valimised
Ringkonnas oli saadaval 8 mandaati. Hääleõiguslikke valijaid oli 69 816, neist käis valimas 50 823 ehk 72,8%. E-hääli anti 14 485.
Isikumandaadi said Urmas Paet (RE, 10 779 häält) ja Jüri Ratas (KE, 7620 häält). Ringkonnamandaadi said Urmas Reinsalu (IRL), Peeter Kreitzberg (SDE), Aivar Sõerd (RE) ja Rainer Vakra (KE). Kompensatsioonimandaadiga sai Riigikogusse Siim Valmar Kiisler.
2015. aasta Riigikogu valimised
Ringkonnas oli saadaval 8 mandaati. Hääleõiguslikke valijaid oli 72 276, neist käis valimas 52 460 ehk 72,6%. E-hääli anti 17 657.
Isikumandaadi sai Urmas Paet (RE; 7868 häält). Ringkonnamandaadi said Rainer Vakra (SDE), Ain Lutsepp (EVA), Maris Lauri (RE), Urmas Reinsalu (IRL), Rein Ratas (KE) ja Erki Savisaar (KE). Kompensatsioonimandaadiga said Riigikokku Martin Helme (EKRE) ja Martin Kukk (RE).
2019. aasta Riigikogu valimised
Ringkonnas oli saadaval 8 mandaati.
Isikumandaadi sai Urmas Paet (RE) 8584 häälega. Ringkonnamandaadi said Martin Helme (EKRE) 5967 häälega, Maris Lauri (RE) 4331 häälega, Taavi Aas (KE) 3925 häälega, Lauri Laats (KE) 3251 häälega ja Urmas Reinsalu (IE) 2633 häälega. Kompensatsioonimandaadi said Vilja Toomast (RE) 953 häälega ja Johannes Kert (RE) 708 häälega.
2023. aasta Riigikogu valimised
Ringkonnas oli saadaval 8 mandaati.
Isikumandaadi sai Urmas Paet (RE) 9152 häälega. Ringkonnamandaadi said Lauri Laats (KE) 5982 häälega, Martin Helme (EKRE) 4599 häälega, Maris Lauri (RE) 4084 häälega, Margus Tsahkna (E200) 2922 häälega ja Vilja Toomast (RE) 1206 häälega. Kompensatsioonimandaadi sai Riina Sikkut (SDE) 2529 häälega.
Marko Kaljuveer
pisi|[[Martin Reim ja Marko Kaljuveer (paremal) kommenteerimas Eesti ja Tadžikistani jalgpallikoondise mängu A. Le Coq Arenal Foto: Ave Maria Mõistlik, 7. juuni 2014 ]] Marko Kaljuveer (sündinud 8. novembril 1964) on eesti spordiajakirjanik ja teleprodutsent.
Kaljuveer töötas aastatel 1989–2014 Eesti Televisiooni / Eesti Rahvusringhäälingu sporditoimetuses, sealhulgas 2001–2014 sporditoimetuse juhatajana. Aastatel 2016–2020 oli ta Postimees Grupi peaprodutsent ja sporditoimetuse juht.
Tippspordiürituste kajastamine
Kaljuveer on vahendanud kommentaatorina Atlanta 1996 olümpiamänge, kommentaatori ja toimetuse juhina 2000 Sydney, 2002 Salt Lake City, 2004 Ateena, 2006 Torino, 2008 Pekingi, 2010 Vancouveri, 2012 Londoni, 2014 Sotši, 2018 PyeongChangi, 2020 Tokyo ja 2022 Pekingi olümpiamänge. Ta on juhtinud ja vahendanud ETV-s ja ERR-is jalgpalli MM-i finaalturniire 1998 Prantsusmaal, 2002 Jaapanis ja Lõuna-Koreas, 2006 Saksamaal, 2010 Lõuna-Aafrika Vabariigis ja 2014 Brasiilias ning jalgpalli EM-võistlusi EURO 2000 Hollandis ja Belgias, EURO 2004 Portugalis, EURO 2008 Austrias ja Šveitsis, EURO 2012 Ukrainas ja Poolas.
Ühiskondlik tegevus
Rahvusvahelise Spordiajakirjanike Liidu liige (1993), Eesti Spordiajakirjanike Seltsi juhatuse liige 2011–2014, Euroopa Ringhäälingute Liidu (EBU) Spordikomitee liige (2006–2014). Eesti Golfi Liidu president (2015–2016). Eesti Olümpiakomitee Täitevkomitee liige (2016– 2020).
Poliitiline tegevus
Ta kandideeris 2023. aasta valimistel erakond Isamaa nimekirjas Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 349 häält ning ei osutunud valituks.
Muu
Kümneaastaselt mängis ta telemängufilmis "Jõmm" (1975), mille režissöör oli Sulev Nõmmik.
Lagesoo
Lagesoo on soo tüüp.
Lagesoo on mitme soo nimi:
Tallkalakhi ringkond
Tallkalakhi ringkond on Homsi provintsi ringkond Süüria keskosas. Halduskeskus on Tallkalakhi linn. 2004. aasta rahvaloenduse andmetel elas ringkonnas 129 429 elanikku.
Alamringkonnad
Tallkalakhi ringkond on jagatud neljaks alamringkonnaks ehk nāḩiyah 'ks (rahvaarv 2004. aasta seisuga):
Kassi mõis
Kassi mõis (saksa keeles Kaschhof) oli Uue-Antsla mõisa kõrvalmõis Urvaste kihelkonnas Võrumaal.
Kasenurme mõis
Kasenurme mõis (saksa keeles Kassenorm) oli Käända mõisa kõrvalmõis Kullamaa kihelkonnas Läänemaal.
Swarzędz
Swarzędz (saksa Schwersenz) on linn Poolas Suur-Poola vojevoodkonnas Poznańi maakonnas, Swarzędzi valla halduskeskus. Swarzędz asub Poznańi kesklinnast ligikaudu 9 km idas.
Cooki maakond (Minnesota)
Cooki maakond (Cook County) on maakond Ameerika Ühendriikides Minnesota osariigis.
Maakonna halduskeskus on Grand Marais. Maakonnas asub Grand Portage'i indiaanireservaat.
Ajalugu
Maakonna põliselanikud on odžibveid.
Maakond moodustati 1874. aastal. See sai nime kodusõja veterani major Michael Cooki järgi, kes oli ka territooriumi ja osariigi senaator 1857-1862.
Rahvastik
Elanike arv oli 2010. aasta rahvaloenduse järgi 5176.
Arvestuslik rahvaarvu muutus (1. juuli seisuga) :
Tänapäeva romaan
"Tänapäeva romaan" oli kirjastuse Loodus raamatusari, mis ilmus 1932–1936. Kokku kuulus sarja 48 romaani.
Shikon
Shikon (紫紺), ka tokio violett, või värvitaime jaapanikeelse nime järgi murasaki (ムラサキ; 紫), on puna-rusujuure juurtest toodetav traditsiooniline värvaine Jaapanis.
Shikoni kasutatakse tekstiilide, eelkõige siidi värvimiseks ja see kuulus traditsiooniliselt kõrgemate seisuste jaoks reserveeritud värvide hulka, kõnekeelse nimetusena on käibel ka laen inglise keelest rojaru purpuru. Värvaine peamine keemiline komponent on naftokinoonide hulka kuuluv orgaaniline ühend šikoniin. Peitsainena kasutatakse tuhaleelist. Värvus peaks meenutama sinakamapoolset purpurit, kuid tulemus võib muutuda töötlusainete, sh ka vee omadustest.
Tohu tänav
Tohu tänav on tänav Tallinnas Pirita linnaosas Maarjamäe asumis.
Ühiskond ja majandus
"Ühiskond ja majandus" oli Kirjastus-osaühingu Kultuurkoondis 1940. aastal alustatud sotsioloogiliste ja majandusteaduslike teoste sari.
Sarja väljaandmiseks moodustati toimetus, kuhu kuulusid: prof. E. Kant, prof. E. Poom, prof. J. Vasar, majandusministri abi A. Keller, ratsionaliseerimise komitee nõunik V. Erit.
Tohu tänav
Tohu tänav sai nime 7. aprillil 2004. Tänav on saanud nime lähedal asuva Kase tänava mõjul.
Ühiskond ja majandus
Sarjas jõudis 1940. aasta mais ilmuda vaid Rudolf Kelléni "Riik kui eluvorm". Ülejäänud teosed jäid Nõukogude okupatsiooni tõttu paraku ilmumata.
Ilmuma oleks pidanud veel:
U55
thumb|U55 skeem thumb|U55 avamine U55 on Berliini metroo uusim ja lühim liin. See avati 8. augustil 2009 ning selle 1,8-kilomeetrisel trassil on praegu ainult 3 jaama. See liin ei ole ühendatud ühegi teise metrooliiniga.
Mavericki maakond
Mavericki maakond (Maverick County) on maakond Ameerika Ühendriikides Texase osariigis.
Maakonna halduskeskus on Eagle Pass.
Maakond moodustati 1856. aastal.
Tänapäeva noorsooromaan
"Tänapäeva noorsooromaan" on peamiselt noorsookirjandust hõlmav Eesti raamatusari, mida annab välja kirjastus Tänapäev. Sarja esimene köide ilmus 2007. aastal.
Faasikontrolli relee
pisi|Elektrooniline faasikontrolli relee pisi|Iseehitatud faasikontrolli relee Faasikontrolli relee on kolmefaasilises toitesüsteemis kasutatav kontrollseade, mille abil saab kaitsta kolmefaasilisse toitevõrku ühendatud elektritarbijaid vale faasijärgnevuse, faasi(de) katkemise või faasipingete ebasümmeetria kahjuliku toime eest.
Kolmefaasilise toitesüsteemi sümmeetria
Kui kolmefaasilises toitesüsteemis on kõik faasid võrdselt koormatud, siis on kõik faasivoolud omavahel võrdsed ja võrdsed on ka faasipinged tarbija juures. Sellisel juhul puudub neutraaljuhi otstel pinge ja järelikult puudub ka vool neutraaljuhis ning elektritarbijate toimimise seisukohalt puudub üldse vajadus neutraaljuhi järele. Sellist olukorda nimetatakse sümmeetriliseks koormuseks.
Kui aga kolmefaasilisse toitesüsteemi ühendatakse ühefaasiline tarbija (või on faasid koormatud erinevalt), siis ei ole faasivoolud enam võrdsed ning Ohmi seaduse põhjal erineb ka tarbija neutraalpunkti potentsiaal toiteallika neutraalpunkti potentsiaalist, ehk neutraaljuhi otste vahel on pinge ja neutraaljuhi olemasolul tekib selles vool. Sellist olukorda nimetatakse ebasümmeetriliseks koormuseks.
Ebasümmeetrilise koormuse korral ei ole faasipinged tarbija juures enam omavahel võrdsed. Suur ebasümmeetria võib teatud elektriseadmetele olla kahjulik.
Eesmärk
Faasikontrolli relee eesmärk on mõõta kolmefaasilise toitesüsteemi parameetreid ja kui mõni parameeter ületab ettenähtud (eelseatud) väärtuse, anda väljundsignaal, mida saab kasutada elektriseadmete juhtimiseks.
Faasikontrolli relee poolt sagedamini jälgitavad parameetrid:
Ehitus
Faasikontrolli releed võivad oma ehituselt olla elektromehaanilised, elektroonilised või digitaalsed.
Elektromehaaniline relee
pisi|left|Releed kasutatakse elektriseadmete kaitsmiseks Iga faasi ja neutraali vahel ühendatakse üks relee ja nende releede kontaktid juhivad kontaktori mähist. Kui ühes faasis langeb pinge piisavalt madalale või kaob hoopis (e. "faas kaob") siis kaob kontaktori mähisel toide ja kontaktor lülitab elektriseadmed välja.
Elektrooniline analoogrelee
pisi|Elektrooniline analoogrelee Iga faasi ja neutraali vahel ühendatakse ühe transistori baas üle takisti. Iga emitteri järele on ühendatud järgmise transistori kollektor. Need kõik koos juhivad kontaktori mähist. Kui üks faas kaob, siis kaob ka mähise toide ja kontaktor lülitab elektriseadmed välja.
Digitaalne relee
Iga faasi parameetreid kontrollitakse mikroprotsessorile etteantud programmi abil. Kui kasvõi ühel faasil parameetrid erinevad etteantust, siis katkestab programm relee töö ja lülitab välja kontaktori, mis omakorda lülitab välja toidetavad seadmed.
Oranž (heraldika)
pisi|240px|Heraldiline email oranž ja sellele vastav viirutus Oranž (prantsuse keeles orangé) on harvaesinev heraldiline tinktuur, mis kuulub emailide hulka ja esineb paikkondlikult Kataloonia, osa Prantsusmaa haldusüksuste, kunagises Lõuna-Aafrika vabariigi ja USA armee sümboolikas. Oranž erineb selgesti punasest (gules), kuid ta peab ka olema hästi eristatav helepruuni tooniga tinktuurist tanné, mida mõnikord eristatakse tumedamast brunâtre ' ist. Samuti peab heraldiline oranž värvireeglit järgides eristuma hästi metallidest hõbedast ja kullast.
Ajaloost
Oranži värvi on olnud vanadel vappidel viljad ja puud, kuid need võisid algselt olla ka tõmmud (tanné). Mõnes allikas, just Inglismaa vappide kohata, esineb oranž nime tanne või tenne (inglise keeles tawny) all. Värvi vanim mainimine Inglismaal jääb kuhugi 15. sajandi keskpaika ja see esineb nii heraldilise kui ka lihtsalt tekstiili värvina. 16. sajandi tekstidest võib välja lugeda, et neis võivad tawny ja orange tähendada erinevaid värvitoone.
Keskajal ja varauusajal ei olnud oranžil iseloomulikku viirutust ja see muster esineb esimest korda Arthur Charles Fox Davies' raamatus Complete guide to heraldry. Viirutuses on kombineeritud püsttriibud, mis tähendavad punast, ja punktid, mis tähendavad kuldset.
Jennifer Keller
Doktor Jennifer Keller on väljamõeldud tegelaskuju Kanada–USA ulme-telesarjas "Tähevärav Atlantis". Teda kehastab Kanada näitlejanna Jewel Staite, kes teise hooaja osas "Instinct" mängis Wraithi nimega Ellia. Tegelaskuju lõid produtsendid, kes tahtsid kedagi Carson Becketti asemele pärast Paul McGillioni lahkumist sarjast. Keller oli neljandal hooajal korduv tegelaskuju ning alates viiendast hooajast regulaarne tegelaskuju.
Doktor Kellerit tutvustati kolmanda hooaja lõpus, osas "First Strike". Ta on hiilgav noor teadlane ja saab Atlantise ekspeditsiooni liikmeks, pärast doktor Carson Becketti surma saab temast Atlantise peaarst. Alguses ilmub ta kui kõhklev tegelaskuju, kuid aja jooksul paistab silma vaprusega. Viienda hooaja lõpu poole tekib tal suhe ekspeditsiooni kaasliikme Rodney McKayga.
McCullochi maakond
McCullochi maakond (McCulloch County) on maakond Ameerika Ühendriikides Texase osariigis.
Maakonna halduskeskus on Brady.
Maakond moodustati 1856. aastal.
Dūras
Dūras on küla (mazciems) Lätis Kuldīga piirkonnas Vārme vallas. Küla asub valla edelaosas ja jääb valla keskusest Vārmest 6,7, piirkonna keskusest Kuldīgast 28 ning Riiast 145 kilomeetri kaugusele.
Carson Beckett
Carson Beckett on väljamõeldud Šoti tegelaskuju Kanada–USA ulmetelesarjas "Tähevärav Atlantis". Teda kehastab Šotimaal sündinud Kanada näitleja Paul McGillion, kes sarja "Tähevärav SG-1" esimesel hooajal mängis doktor Ernest Littlefieldi. Loodud tegelaskuju Šoti kodakondsus otsustati alles pärast McGillioni prooviesinemist.
Dūras
Küla tekkis endise Dūrase mõisa (Duhren) keskuse juurde. Aastail 1949-1954 oli see Vārme külanõukogu halduskeskuseks.
Carson Beckett
Doktor Becketti tegelaskuju teekond algab sissejuhatavas osas "Rising". Ta on väljamõeldud Iidsete Tehnoloogia Aktiveerimise geeni avastaja ja kandja, mis võimaldab inimestel suhelda spetsialiseeritud Iidsete tehnoloogiaga nagu Atlantise baasiga. Tema meditsiiniline asjatundlikkus ja tema ajalugu Iidsete geeniga teenib talle koha Atlantise ekspeditsioonil, kus ta saab ekspeditsiooni peaarstiks. Beckett sureb plahvatuses, mis toimub kolmanda hooaja osas "Sunday", aga ta naaseb neljandal ja viiendal hooajal kloonina.
Tegelaskuju esinemine sai positiivse vastuvõtu osaliseks. Vaatamata sellele, et ta oli algul korduv tegelaskuju, ilmus ta peaaegu igas esimese hooaja osas enne, kui produtsendid ta teiseks ja kolmandaks hooajaks üheks peategelasteks edutasid. Fännide reaktsioon tegelaskuju surmale kolmandal hooajal oli nii tugev, et "Tähevärav Atlantise" produtsendid võtsid tegelaskuju uuesti kasutusele neljanda ja viienda hooaja taasesineva tegelasena.
Kastolatsi mõis
Kastolatsi mõis (saksa keeles Kastolatz) oli riigimõis Otepää kihelkonnas Tartumaal.
Mycosphaerella dearnessii
Mycosphaerella dearnessii on seeneliik.
Peremeestaimed
Mycosphaerella dearnessii peremeestaimedeks on männid, sh harilik mänd.
Surm paradiisis
"Surm paradiisis" (originaalpealkiri "Death in Paradise") on inglise ja prantsuse televisiooni koostööna valmiv komöödia sugemetega telesari. Sarja võtted toimuvad Prantsuse meretaguses piirkonnas Guadeloupe'is, peaosades on Ben Miller ja Sara Martins. Sarja esimene, 8-osaline hooaeg esilinastus 25. oktoobrist kuni 13. detsembrini 2011. Sarja teise, samuti 8-osalise hooaja võtted lõppesid 2012. aasta oktoobris, saated olid ekraanidel 8. jaanuarist kuni 26. veebruarini 2013. 12. veebruaril 2013 teatati sarja jätkumisest kolmanda hooajaga, mis jõudis ekraanidele 2014. aasta jaanuaris. Neljas hooaeg esilinastus 2015. aasta 8. jaanuaril, viies hooaeg 2016 aasta 7. jaanuaril, kuues hooaeg 2017. aasta 5. jaanuaril, seitsmes hooaeg 2018. aasta 4. jaanuaril ning kaheksas hooaeg 2019. aasta 10. jaanuaril.
Sisu
Süžee keskendub sirgjoonelisele inglise politseinikule Richard Poole'ile (Ben Miller). Londoni politseiuurija saadetakse troopilise Kariibi mere väljamõeldud Saint-Marie' saarele lahendama briti politseiniku surmajuhtumit. Eelkäija surmajuhtumi lahendamise järel saab Poole'ist saare politseijõudude uus uurija. Poole'i mõrva järel 3. hooaja alguses määratakse tema asemele vilumatu Londoni uurija Humphrey Goodman (Kris Marshall).
Cottonwoodi maakond
Ajalugu
Maakond moodustati 1857. aastal.
Rahvastik
Elanike arv oli 2010. aasta rahvaloenduse järgi 11 687.
Arvestuslik rahvaarvu muutus (1. juuli seisuga) :
Deg-hinagi keel
Deg-hinagi keel (varem ka ingaliki keel) on Ameerika Ühendriikides Alaskal Yukoni jõe alamjooksul räägitav keel, mis kuulub naa-dene keelkonna atapaski keelte põhjaatapaski rühma.
Jaapani aed
Jaapani traditsioonilisi aedu võib jagada kolme tüüpi: tsukiyama (mäeaiad), karesansui (kuivad aiad) ja chaniwa aiad (teeaiad).
Urva tänav (Tallinn)
Urva tänav sai nime 21. mail 1946.
Urva tänav 5 tegutses kauplus Maarjamäe.
Jaapani aed
Elemendid
pisi|Jaapani aed USA-s San Franciscos Jaapani aiaga käivad kaasas teatud figureerivad elemendid. Kõigel on lisaks dekoratiivsele funktsioonile alati ka sügavam tähendus.
Kivid, liiv ja kruus
pisi|Kuiv aed, Anyoin, Taisainji Jaapani aias sümboliseerivad suured kivid mägesid ja kaljusid. Kive kasutatakse ka ehitistes, sildades ja teeradades, tiikide ja ojade kujundamiseks on mõeldud väiksemad kivid ja kruus. Kuiva maastikuga Jaapani aias tähistavad suured kivid mägesid, saari ja jugasid, kruus ja liiv asendavad vett.
Vesi
Jaapani aiast (välja arvatud kuiva maastikuga aiast) ei puudu kunagi vee-element. Tiik tähistab merd, järve, tiiki või jõge. Veesilm on enamasti asümmeetriline. Kosk sümboliseerib aga inimese olemust: sündi, kasvamist ja surma.
Laternad
Laternad on Jaapani aiakujunduse olulised elemendid. Need on tavaliselt kivist, erineva kuju ja suurusega ning asetatud hoolikalt valitud kohtadesse, näiteks saartele, poolsaarte otstesse või märkimisväärsete ehitiste kõrvale, kus nad näitavad valgust ning sealsete ehitiste esteetilist poolt.
Taimestik
Iga taim valitakse vastavalt esteetilistele põhimõtetele, et varjata soovimatuid vaateid, olla teatud aiafunktsioonide taustaks ning luua maastikumaali või postkaarti meenutav kaunis pilt. Taimed, näiteks vaher ja kirsipuu, valitakse tihti aastaaja värvide järgi ning on asetatud nii, et nende ilu välja paistaks. Samuti kasutatakse palju sammalt. Taimed on aedades hoolikalt ja läbimõeldult paigutatud ning kantakse suurt hoolt selle eest, et nende ilu oleks püsiv. Puud, põõsad ja muruplatsid on lõigatud täpsete mõõtude järgi. Talvisel ajal kaitstakse puid ja põõsaid külma eest, kattes neid õlekõrte ja riidega.
Viitenumber
Viitenumber on struktureeritud info, mida saab edastada krediitkorralduse makseinfona pankadevahelises krediitkorraldusskeemis.
Hiljemalt alates 2014. aasta veebruarist on vastavalt Euroopa Parlamendi ja Nõukogu määrusele nr 260/2012 Eesti pangad kohustatud riigisiseste kreeditkorralduste teostamiseks kasutama üleeuroopalist makseskeemi. Vastavalt SEPA kreeditkorralduse skeemi implementeerimise juhendile on võimalik kreeditkorralduse makseinfona edasta kas struktureerimata infot või struktureeritud infot, aga mitte mõlemat üheaegselt.
Viitenumbri standard
Viitenumbri standardi nõuded :
Standardi rakendamine
Pangad kontrollivad alates 1. veebruarist 1997 viitenumbri vastavust standardile ning nimetatud kuupäevast alates ei aktsepteeri viitenumbri väljal standardile mittevastavat numbrit.
Johann (Pfalz-Gelnhausen)
thumb Gelnhauseni pfaltskrahv Johann (24. mail 1698 Gelnhausenis – 10. veebruaril 1780 Mannheimis) oli Zweibrücken-Birkenfeldi pfaltskrahv ja hertsog Gelnhausenis.
Elu
Ta oli Feldzeugmeister Pfalzi kuurvürstkonna armees ning kõigi vägede ja Pfalzi Püha Hubertuse ordu rüütlite komandör. Johann oli ka Pfalzi Jülichi hertsogkonna kuberner ja Jülichi kindluse komandör. Ta elas peamiselt Mannheimis. Pärast oma venna Friedrich Bernhardi surma aastal 1739 sai ta Birkenfeld-Gelnhauseni pfaltskrahviks.
Simuna pastoraat
Simuna pastoraat. ka Katküll (saksa keeles Pastorat St. Simonis) oli pastoraat Virumaal Simuna kihelkonnas, tänapäevase haldusjaotuse järgi Lääne-Viru maakonnas Väike-Maarja vallas Simuna alevikus.
Pastoraadi peahoone ehitati 18.-19. sajandi vahetuse aegu. Peahoone on varaklassitsistlik, ühekorruseline ja puidust. Pastoraadi enamik kõrvalhooneid on hävinud. Pastoraadist lõunas asub allikatiik, kust algab Pedja jõgi.
Tallinna SK Mercury
Tallinna SK Mercury on endine Eesti jalgpalliklubi, mis tegutses Tallinnas.
Jalgpalliklubil oli ka orienteerumisosakond, mis tegutseb iseseisvalt nimega MTÜ Spordiklubi Mercury.
Tartu Puukool
Ajalugu
Puukool moodustati 1. aprillil 1964 Tartu metsamajandi õppe- ja katsepuukooli baasil. 1964-1969 kandis puukool nime Metsanduse Teadusliku Uurimise Laboratooriumi Isemajandav Puukool, seejärel 1970-1971 Tartu Katse-Puukool, seejärel 1971-1996 Eesti Metsanduse ja Looduskaitse Instituudi Tartu katsepuukool. Aastal 1996 sai puukool riiklikuks aktsiaseltsiks. Aastast 2008 on puukool Riigimetsa Majandamise Keskuse allüksus.